ད་མི་ཐོག་གསར་པ་བརྗེས་པའི་ན་གཞོན་ཚོ་ལ་བལྟས་ན།དཔེར་ན།བོད་ནང་ནས་ཚུར་ཡོང་མཁན་གྱི་ན་གཞོན་འདི་ཚོའི་ནང་ལ་དངོས་གནས་དྲང་གནས་ལྷག་བསམ་ཡོད་པ་རེད།བོད་སྤྱི་པའི་དོན་དག་ལ་སེམས་ཤུགས་དངོས་གནས་ཡོད་ན་ཡང༌།མཚམས་འདིར་བལ་ཡུལ་དོན་བྱེད་རིན་དར་ལ་གཟིགས་ནས།རང་གིས་ཕྲན་བུ་ཤེས་མདོག་ཁ་པོ་རེད།བོད་ནས་ཚུར་ཡོང་མཁན་ན་གཞོན་དེ་ཚོའི་གྲས་ལ་དངོས་གནས་དྲང་གནས་ཕྱོགས་གཅིག་ནས་དགེ་མཚན་དཔག་ཏུ་མེད་པ་ཡོད།དངོས་གནས་ཧ་ལས་དགོས་པ།བསྔགས་བརྗོད་བྱེད་འོས་པ་རེད།དེ་དང་ཆབས་ཅིག་ཡ་ཡུད་ཚ་པོ།སྤྲང་རྟགས་ཚ་སི་སི་འདྲ་པོ།ཕྲན་བུ་ཞིག་མ་འགྲིགས་ན་ལམ་སང་མ་རབས་ཀྱི་སྤྱོད་ལམ་རྣམ་འགྱུར་བསྟན་ཡོང་མཁན་ཞིག་མཐོང་གི་འདུགདེ་དག་ཁག་ཁྱོན་ནས་མེད།བོད་ནང་ལ་རྒྱ་མིས་གསར་བརྗེ་ཡིན་ཞེས་གང་ལྟར་ཡང་སྙིང་བོད་ཀྱི་དེ་སྔའི་གོམས་གཤིས་ཆ་ཚང་རྨེག་མེད་དུ་བཏང༌།རྒྱ་མི་ཁོ་རང་ཚོའི་ངོས་ནས་མིའི་མི་ཚེ་སྐྱེལ་སྟངས་འདི་འདྲ་ཞིག་བྱས་ནས་བསྐྱལ་དགོས་ཞེས་ལམ་ཡང་དག་པ་ཞིག་ཁོ་རང་ཚོའི་ལུང་པའི་ནང་བསྟན་མ་ཐུབ་པ་ཞིག་བོད་ལུང་པའི་ནང་ལ་ག་ནས་བསྟན་ཐུབ།རྙིང་པ་དེ་གཏོར།གསར་པ་ཞིག་ལམ་སྟོན་བྱེད་མ་ཐུབ་པའི་འོག་ནས་འཚར་ལོངས་བྱུང་བ་ཡིན་པས་ཁག་མི་འདུགདེ་འདྲ་ཞིག་མཐོང་གི་འདུག